Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 6/1997. (II. 7.) AB határozat, ABH 1997. 67., 71; 12/2002.
Paragraph Index: 578

(10) bekezdése szerint pedig a szervezõ a rögzített adatokat a 30 nap elteltével köteles megsemmisíteni. A 30 napos határidõ tartama alatt a nyomozó hatóságok dönthetnek arról, hogy a szabálysértési vagy büntetõeljárás alapjául szolgáló cselekmények elkövetõivel szemben indokolt-e a szükséges eljárások megindítása. Mindezekre tekintettel az Alkotmánybíróság a sportszervezõ számára adott 30 napos adatkezelési határidõt az adatvédelem alkotmányossági garanciái érvényesülése szempontjából elfogadható idõtartamnak tekintette. Az Stv. vázolt szabályozása szerint ugyanis a sportesemény szervezõje által megvalósított adatkezelés alkotmányosan védett célhoz, a közrend, a közbiztonság védelméhez köthetõ; az érintett az adatkezelésrõl értesül, a rögzített adatok átadása a nyomozó hatóságok számára pedig törvényi szabályozásban megengedett, ugyanakkor az adat útja az érintett által ebben a vonatkozásban követhetõ. Mindezek alapján az Alkotmánybíróság az Stv. 85. § (3) és (7) bekezdésének eljárás alá vont szabályozásait a célhozkötöttség követelményére tekintettel nem minõsítette az információs önrendelkezési jog sérelmének.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes